กรมควบคุมโรค เสนอปิดสถานบันเทิงทุกแห่ง ลดเสี่ยงโควิดระบาดวงกว้างช่วงสงกรานต์
นพ.โอภาส การย์กวินพงศ์ อธิบดีกรมควบคุมโรค กล่าวว่า จากสถานการณ์โควิดของไทยที่มีแนวโน้มพบผู้ป่วย ผู้ติดเชื้อเพิ่มขึ้น จากผู้ที่ไปใช้บริการสถานบันเทิง ที่ไม่มีมาตรการป้องกันโรคที่ดีเพียงพอ โดยเฉพาะสถานบันเทิงย่านทองหล่อ ทำให้พบผู้ป่วย ผู้ติดเชื้อกระจายไปอีกหลายจังหวัด พบผู้ใช้บริการ พนักงาน นักร้อง ไปสถานบันเทิงหลายแห่งต่อคืน สถานบันเทิง ขาดความรับผิดชอบในการตรวจสอบ และจัดให้การติดตามคัดกรองผู้ใช้บริการ จึงเสนอพิจารณาปิดสถานบันเทิง สถานบริการ สถานประกอบการคล้ายสถานบริการทุกแห่ง ลดความเสี่ยงต่อการระบาดของโรคในวงกว้าง โดยเฉพาะช่วงเทศกาลสงกรานต์ ที่มีโอกาสรวมกลุ่มคนจำนวนมากในหลายพื้นที่ ยกเว้นร้านอาหารที่งดให้ดื่มเครื่องดื่มแอลกอฮอล์ในร้าน